Një incident në Nju Jork ngjall tensione mes SHBA dhe Indisë
Mosmarrëveshja ndërkombëtare, u shkaktua pas arrestimit të një diplomateje të konsullatës indiane në Nju Jork
Një mosmarrëveshje ndërkombëtare, e shkaktuar pas arrestimit të një zyrtareje të lartë të konsullatës indiane në Nju Jork, nuk është zgjidhur ende. Zyrtarja indiane akuzohet se ka paguar një punonjëse shtëpiake shumë më pak sesa minimumi i rrogës në Nju Jork dhe e ka detyruar atë të gënjejë në aplikimin për vizë amerikane. Protestuesit indianë thonë se arrestimi i saj shkel imunitetin diplomatik. Në Indi, indinjata zyrtare dhe popullore vazhdoi lidhur me arrestimin javën e kaluar në Nju Jork të zëvendës konsulles së përgjithshme Devyani Khobragade nga autoritetet amerikane. Në një konferencë shtypi dje, zëdhënësja e Departamentit të Shtetit Marie Harf u përpoq të zbuste tensionet me Indinë, një marrëdhënie e rëndësishme për Shtetet e Por Dan Arshack, avokati i zonjës Khobragade do që procesi kundër klientes së tij të ndalet. Ai thotë se arrestimi dhe kontrolli i saj i imët trupor shkeli imunitetin diplomatik, të garantuar nën ligjin ndërkombëtar. Jo Becker e Human Rights Watch e kupton situatën e zonjës Khobragade por nuk ndryshon qëndrim. Duhet gjetur një ekuilibër mes pikëpamjeve të ndryshmem, thotë profesori i së Drejtës në Universitetin Pace Thomas McDonnell. Ai mendon se qeveria indiane e ka tepruar me reagimin e saj. Askush nuk e di se çfarë kthese do të marrin ngjarjet pas këtij incidenti, por një gjë është e sigurt. Diplomatët dhe punonjësit e tyre shtëpiakë në gjithë botën do t’i ndjekin me vëmendje zhvillimet.